b'\n_START_ARTICLE_\nEdwin Booth\n_START_SECTION_\nBooth og Lincoln\n_START_PARAGRAPH_\nEdwins yngre bror, John Wilkes Booth, var ogs\xc3\xa5 skuespiller, men er kjent som morderen av president Abraham Lincoln i 1865. Ironisk nok s\xc3\xa5 reddet Edwin Booth livet til Abraham Lincolns s\xc3\xb8nn, Robert Lincoln, fra enten stor skade eller til og med den sikre d\xc3\xb8d ved \xc3\xa5 dra ham opp p\xc3\xa5 togplattformen etter at han hadde falt utenfor.\n_START_SECTION_\nTeaterkarriere\n_START_PARAGRAPH_\nEdwin Booth gjorde sin debut p\xc3\xa5 scenen i stykket Richard III i Boston i 1849. I sine f\xc3\xb8rste opptredener spilte han vanligvis sammen med sin far. To \xc3\xa5r senere hadde han sin f\xc3\xb8rste hovedrolle ved \xc3\xa5 overta for sin far. _NEWLINE_Etter farens d\xc3\xb8d i 1852 dro Booth p\xc3\xa5 en verdensturne, bes\xc3\xb8kte Australia og Hawaii, og fikk endelig anerkjennelse for egen navn etter en forestilling i Sacramento, California, i 1856. Han ville etter hvert bli anerkjent som en fremragende skuespiller._NEWLINE_Fra 1863 til 1867 hadde Booth ha ansvaret for Winter Garden Theatre i New York City, hovedsakelig med Shakespeare-tragedier. I 1865 overtok han Walnut Street Theatre i Philadelphia.\n_START_SECTION_\nMordet p\xc3\xa5 Lincoln\n_START_PARAGRAPH_\nEtter at Lincoln ble myrdet, var vanryet knyttet til familienavnet Booth og tvang ham til \xc3\xa5 holde seg unna scenen i mange m\xc3\xa5neder, en periode som ble dramatisert i 1955 i filmen Prince of Players med Richard Burton i hovedrollen som Edwin Booth. Filmen var basert p\xc3\xa5 biografien til Eleanor Ruggles med samme tittel. Booth kom tilbake til scenen i Winter Garden i januar 1866 for spille hovedrollen i Hamlet, en rolle som etter hvert ble hans signatur._NEWLINE_I 1867 \xc3\xb8dela en brann Winter Garden Theatre med det resultat at bygningen ble \xc3\xb8delagt og revet. Booth bygget deretter Booth Theatre, ferdig i 1869 og fortsatte en fornyet skuespillerkarriere. Panikken i 1873 fikk Booth Theatre til \xc3\xa5 g\xc3\xa5 konkurs i 1874, og det tvang ham ut p\xc3\xa5 en ny verdensturne for \xc3\xa5 gjenskape formuen.\n_START_SECTION_\nGift\n_START_PARAGRAPH_\nBooth var gift med Mary Devlin fra 1860 til 1863, det \xc3\xa5ret hvor hun d\xc3\xb8de. Han giftet seg senere p\xc3\xa5 nytt med Mary McVicker i 1869, og ble atter enkemann i 1881._NEWLINE_I 1888 grunnla Booth Player\xe2\x80\x99s Club i New York. Han siste forestilling var i hans signaturrolle som Hamlet i 1891 ved Brooklyn Academy. Han d\xc3\xb8de i 1893 i Player\xe2\x80\x99s Club som fortsatt st\xc3\xa5r og har et portrett av skuespilleren, malt av den ber\xc3\xb8mte amerikanske maleren John Singer Sargent.'